La val de lo río s'estretix y entalla lo substrato rocoso en la zona de Luco de Xiloca por la presencia de rocas paleozoicas duras. Manimenos a partir de Luco de Xiloca comienza la fuesa de Daroca y en la redolada de Daroca s'ixampla de nuevo por la presencia de materials tovos que plenoron esta fuesa en lo Plioceno. La fuesa de Daroca plega dica Murero, y ya Villafelich y Manchons lo río se troba con atros materials paleozoicos duros y torna a entallar lo substrato rocoso, tornando a ixamplar-se la val en los materials terciarios de la Cuenca de Calatayú, deixando a la dreita la plataforma calsinosa de Miedes. En este sector los solos afluents son ramblas como la rambla d'Aceret.